Kudosnäytteen ottaminen pinnallisesta kohteesta

|  |  |
| --- | --- |
| Kuvaus: | Kudosnäyte tai ohutneulanäyte kilpirauhasesta, sylkirauhasesta tai muusta pinnallisesta kohteesta ultraääniohjauksessa |

**TUTKIMUKSEEN VALMISTAUTUMINEN**Jos sinulla on verenohennuslääkitys tai veren hyytymiseen vaikuttava sairaus tai puuduteaineyliherkkyys, ilmoita siitä ennen toimenpidettä lähettävälle poliklinikalle.

**TUTKIMUKSEN KULKU** Olet toimenpiteen ajan selällään tutkimuspöydällä. Röntgenlääkäri tutkii alueen ultraäänellä ja paikallistaa kohteen. Iho puhdistetaan desinfioivalla aineella näytteenottokohdalta. Näytteenottokohta puudutetaan tarvittaessa. Lääkäri tekee ihoon mahdollisesti pienen viillon ja ottaa neulalla muutamia (1-4) kudosnäytteitä.
Toimenpide kestää noin puoli tuntia.

**TUTKIMUKSEN JÄLKIHOITO**Kudosnäytteen oton jälkeen pistokohtaa painetaan hetken aikaa. Jos sinulla on verenohennuslääkitys, painetaan kauemmin. Haava suojataan kalvoteipillä. Teipillä suljettua haavaa ei saa kastella kahteen päivään.

Yleensä haava ei vuoda jälkeenpäin. Mikäli runsasta verenvuotoa esiintyy, ottakaa yhteys terveyskeskukseen tai KYSin ensiapupoliklinikkaan. Ensiapuna pistokohtaa täytyy painaa.

Näytteen oton jälkeen alueelle saattaa tulla mustelma, joka häviää itsestään noin kahdessa viikossa. Näytteenottokohdassa saattaa tuntua myös kipua, johon voi ottaa särkylääkettä (esimerkiksi parasetamoli tai ibuprofeeni). Vältä raskasta työtä näytteenottopäivänä.

Jos näytteenottokohdassa on tulehtumisen merkkejä (haava ei parane, kuumotusta, märkäistä eritettä), ottakaa yhteys terveyskeskukseen tai

KYSin ensiapupoliklinikalle.

**YHTEYSTIEDOT** Jos sinulla on kysyttävää tutkimuksen kulusta tai ilmoitettu tutkimusaika ei sovi, voit ottaa yhteyttä röntgenin toimistoon puh. 017-173322 arkisin klo 8.00-14.30.

Lisätietoa kuvantamistutkimuksista ja niiden turvallisuudesta saat internetistä:

[www.tutkimukseen.fi](www.tutkimukseen.fi%20)

<www.stuk.fi>